Държавен вестник, бр. 42, 2012 г., стр. 4

СТР.  4	
Д Ъ Р Ж А В Е Н  В Е С Т Н И К 	
БРОЙ  42
(2) Изявленията за подкрепа от поддръж­
ниците на предложена европейска гражданска 
инициатива се събират на хартиен носител 
или по електронен път.
(3) В случаите, когато се събират изявления 
за подкрепа онлайн, получени чрез системата 
за събиране онлайн на данни, министърът на 
транспорта, информационните технологии и 
съобщенията е органът, компетентен да удос­
товери, че използваната за целта система за 
събиране онлайн отговаря на изискванията на 
Регламент (ЕС) № 211/2011, чрез определени 
от министъра акредитирани лица по чл. 57, 
ал. 1 от Закона за електронното управление. 
(4) Преди да започне събирането на изяв­
ления за подкрепа, организаторите правят 
искане до министъра на транспорта, ин­
формационните технологии и съобщенията 
да удостовери дали системата за събиране 
онлайн на данни, която ще бъде използвана, 
отговаря на изискванията на Регламент (ЕС) 
№ 211/2011. 
(5) Методиката, правилата за извършване 
на оценката за съответствие, определянето на 
акредитираните лица по ал. 3 и изискванията 
към тяхната дейност се уреждат с наредба на 
Министерския съвет.
(6) Министерството на транспорта, инфор­
мационните технологии и съобщенията води 
списък на акредитираните лица, достъпът до 
който е безплатен.
(7) Техническите характеристики и харак­
теристиките за сигурност на системите за 
събиране на изявления за подкрепа онлайн 
са определени в Регламента за изпълнение 
(ЕС) № 1179/2011 на Комисията от 17 ноем­
ври 2011 г. относно определяне на технически 
спецификации за системите за събиране на 
изявления за подкрепа онлайн по силата на 
Регламент (ЕС) № 211/2011 на Европейския 
парламент и на Съвета относно гражданската 
инициатива (ОВ, L 301/3 от 18 ноември 2011 г.). 
(8) Когато системата за събиране на изяв­
ления за подкрепа отговаря на изискванията 
на ал. 9, акредитираните от министъра на 
транспорта, информационните технологии 
и съобщенията лица по ал. 3 издават в срок 
един месец удостоверение по образец – При­
ложение ІV към Регламент (ЕС) № 211/2011. 
(9) Признават се удостоверения за съответ­
ствие на системата за събиране на изявления 
за подкрепа онлайн с изискванията на чл. 6 
от Регламент (ЕС) № 211/2011, издадени от 
компетентен орган на друга държава – членка 
на Европейския съюз.
Проверка и удостоверяване на изявленията за 
подкрепа на европейска гражданска инициатива
Чл. 53б. (1) В случаите, когато е органи­
зирана европейска гражданска инициатива, 
компетентен орган за извършване на проверка 
и удостоверяване броя на действителните 
изявления за подкрепа, събрани за Република 
България, е Главна дирекция „Гражданска 
регистрация и административно обслужва­
не“ към Министерството на регионалното 
развитие и благоустройството. Проверката се 
извършва в срок до три месеца от получаване 
на изявленията, като за резултатите от нея 
на организаторите се издава удостоверение, 
потвърждаващо броя на действителните изяв­
ления за подкрепа.
(2) Финансовите средства за извършване 
на проверката по ал. 1 се осигуряват от дър­
жавния бюджет.
Защита на личните данни
Чл. 53в. Събирането и обработването на 
лични данни по тази глава се извършва при 
условията и по реда на Закона за защита на 
личните данни.“
§ 4. В допълнителната разпоредба се правят 
следните изменения и допълнения:
1. Наименованието се изменя така: „До­
пълнителни разпоредби“. 
2. Създава се § 1а:
„§ 1а. Финансовите средства за извършва­
не на служебни проверки на подписките за 
местен референдум, за местна гражданска 
инициатива и за свикване на общо събрание 
на населението се осигуряват от общинския 
бюджет на съответната община и се пре­
доставят по бюджета на Министерството на 
регионалното развитие и благоустройството.“ 
Допълнителна разпоредба
§ 5. Навсякъде в закона думата „кутията“ 
се заменя с „урната“.
Законът е приет от 41-ото Народно събрание 
на 22 май 2012 г. и е подпечатан с официалния 
печат на Народното събрание.
Председател на Народното събрание: 
Цецка Цачева
5249
УКАЗ № 199
На основание чл. 98, т. 4 от Конституцията 
на Република България
П О С Т А Н О В Я В А М :
Да се обнародва в „Държавен вестник“ 
Законът за ратифициране на Споразумение­
то за подкрепа на проекта между Република 
България и „Набуко Газ Пайплайн Интерне­
шънъл“ ГМБХ и „Набуко Газ Пайплайн Бъл­
гария“ – ЕООД, във връзка с тръбопровод­
ната система Набуко, приет от ХLI Народно 
събрание на 22 май 2012 г.
Издаден в София на 29 май 2012 г. 
Президент на републиката: 
Росен Плевнелиев
Подпечатан с държавния печат.
Министър на правосъдието:
Диана Ковачева